Cinemaskop -Last month's silver screen stars - Astrodienst Guest user u1359924319
27-Jun-2016, 23:35 UT/GMT NSRI ‘red’ jag met water in brandstof | Netwerk24
NSRI ‘red’ jag met water in brandstof
Vrywilligers van die Nasionale Seereddingsinstituut (NSRI) in Mykonos het Saterdag (23 November) hulp verleen aan ’n seiljag wat brandstofprobleme gehad het.
’n Versoek om hulp is 22:57 van ’n seiljag ontvang wat van Elandsbaai af op pad na die Saldanha-hawe was. Die NSRI-bemanning aan diens is deur die nasionale haweowerheid van Transnet (TNPA) geaktiveer.
Die seiljag se bemanning het blykbaar ontdek hul brandstof is met water besoedel, wat meganiese probleme in die seiljag se motor veroorsaak het.
Die operasie is 04:00 Sondag­oggend afgehandel nadat die Spirit of Surfski 5, ’n seereddingsvoertuig, uitgeneem is.
Die seiljag is om en by vyf seemyl van Paternoster se strand af opgespoor en die bemanning van ses was veilig.
’n Sleeptou is sonder enige probleme aan die seiljag gekoppel en die jag is tot in Saldanhabaai gesleep, waar die bemanning vasgemeer het.